open-index/open-wikipedia-markdown huggingface dataset:
Cameron Whitcomb

**Cameron Whitcomb** (s. maaliskuu 2003 Peace River, Alberta, Kanada) on kanadalainen laulaja-lauluntekijä. 

Vuonna 2024 tapahtuneen läpimurron jälkeen Whitcombin suosion nousua ovat vauhdittaneet hänen suora tarinankerrontansa, koruton tunnepitoinen rehellisyytensä ja huomattava kykynsä ratkaista henkilökohtaisia ​​haasteita. 

## Elämä ja ura

Whitcomb syntyi Albertassa mutta kasvoi Nanaimossa Brittiläisessä Kolumbiassa. Hän lähti 17-vuotiaana Kamloopsiin, jossa alkoi työskennellä Trans Mountain -öljyputken rakennustöissä. Hän alkoi käyttää alkoholia ja huumeita 12–13-vuotiaana ja siirtyi vähitellen vahvempiin päihteisiin, kunnes raitistui lopulta 20-vuotiaana. Raitistuminen oli käännekohta sekä hänen psyykkiselle hyvinvoinnilleen että musiikkiuralleen.

Whitcomb kuunteli nuoruudessaan Eminemiä ja Brittiläisen Kolumbian rap-artisteja, kuten Madchildia. Johnny Cashin musiikkiin hän tutustui veljensä kautta noin 18-vuotiaana ja samoihin aikoihin Tyler Childersiin. 

Työskennellessään öljyputkella hän alkoi julkaista Redditiin videoita, joissa hän laulaa sohvallaan cover-kappaleita. *[[American Idol]]* -ohjelman roolittaja-agentti näki yhden Whitcombin Reddit-videoista ja otti yhteyttä koe-esiintymistä varten. Osallistuminen *Idolin* 20. tuotantokaudelle vuonna 2022 oli hänen varsinainen ensiesiintymisensä, sillä hän ei ollut koskaan aiemmin laulanut yleisön edessä. Hän sijoittui 20 parhaan joukkoon, mutta onnistui kilpailun jälkeen vähitellen kasvattamaan tunnettuutta sosiaalisen median alustoilla. 

Suosio vei hänet yhden vuoden aikana pienistä tilaisuuksista loppuunmyytyihin 500-paikkaisiin tapahtumapaikkoihin ja vuonna 2024 allekirjoittamaan levytyssopimuksen Atlantic Recordsin kanssa. Whitcomb julkaisi ensimmäisen EP-levynsä *Quitter* syyskuussa 2024.

Kappaleet ”Shoot Me Dead” ja ”The Devil I’ve Seen” kuvaavat hänen henkilökohtaisia kamppailujaan. ”Rocking Chair” kertoo hänen edesmenneestä isoisästään omasta, ateistin näkökulmasta.

Maaliskuuhun 2025 mennessä neljä kappaletta oli päässyt *Billboardin* Canadian Hot 100 -listalle: ”Quitter”, ”Medusa”, ”Hundred Mile High” ja ”Options”. Laulutekstien kirjoittamisessa häntä on inspiroinut Hunter S. Thompsonin kaltaisten kirjailijoiden suoraviivainen ja rehellinen lähestymistapa.

Whitcomb julkaisi albumin *The Hard Way* 26. syyskuuta 2025. *Holler*-musiikkilehden arvostelussa albumi oli vuoden 2025 parhaimpien country-albumien joukossa sijalla 14. Arvostelussa oli mukana 25 albumia. *Hollerin* toimittajan Lydia Farthingin mukaan ”osaksi folkia, osaksi rockia ja osaksi countrya sisältävä levy on täysin Cameronia, kun hän syventyy häpeämättömästi karuimpiin oppitunteihinsa”.

Canadian Country Music Association valitsi Whitcombin parhaaksi läpimurron tehneeksi esiintyjäksi (Breakthrough Performer) syyskuussa 2025. Hän sai myös Fanien valinta -palkinnon (Fans’ Choice Award).

## Valikoitu diskografia

### Studioalbumit
* *The Hard Way* (2025)

### EP-levyt
* *Quitter* (2024)

### Singlet
* ”Quitter” (2024)
* ”Medusa” (2024)
* ”Hundred Mile High” (2025) 
* ”Options” (2025)
* ”The Hard Way” (2025)
* ”Fragile” (2025)

## Lähteet
*

### Viitteet
Pesäpallon miesten suomensarja 2026

**Pesäpallon miesten suomensarjan kausi 2026** on pesäpallon miesten 3. korkeimman sarjatason 82. kausi. Kauteen osallistuu 39 joukkuetta maantieteellisesti jaettuna neljään lohkoon.

## Sarjajärjestelmä

### Runkosarja
Runkosarjassa pelattaan kaksinkertainen sarja. Itä– ja
länsilohkoissa pelataan kaksi lisäottelua. Lisäottelut pelataan kolmen joukkueen ryhmissä yksinkertaisena sarjana. Otteluparit ovat seuraavat: IPV 2–JoMa 2–KiPa 2, KPL 3–LMV–SuPo, Lohi–PKP– SiiPe 2, AA 2–SMJ 2–ViVe 2, APV–KaKa–NJ 2 ja JaJa–LaihLu–VM. Jokaisen lohkon viimeiseksi jäänyt joukkue putoaa suoraan maakuntasarjaan
kaudelle 2027.

### Lohkojen pudotuspelit
Runkosarjan neljä parasta etenevät lohkon sisäisiin välieriin (1.–4. ja 2.–3.). Välierien voittajat pelaavat lohkon loppuottelussa. Pudotuspelit pelataan paras kolmesta -järjestelmällä. Lohkojen pudotuspelien voittajat etenevät Ykköspesis-karsintaan, jossa otteluparit määräytyvät etelälohkon voittaja vs. länsilohkon voittaja ja itälohkon voittaja vs. pohjoislohkon voittaja. Otteluparien voittajat nousevat Ykköspesikseen kaudelle 2027.

## Joukkueet
### Etelälohko

Lähde:

### Itälohko

Lähde:

### Länsilohko

Lähde:

### Pohjoislohko

Lähde:

## Lähteet
Kirill Bullat

**Kirill Bullat** (s. 8. kesäkuuta 2003) on suomalainen jalkapalloilija, joka edustaa Puolan kolmannella sarjatasolla III ligassa pelaavaa Ślęza Wrocławia. Bullat on pelannut myös Veikkausliigaa Rovaniemen Palloseurassa.

## Lähteet
*Kirill Bullat Transfermarkt
Carlos Manuel de Céspedesin ritarikunta

**Carlos Manuel de Céspedesin ritarikunta** () on kuubalainen kunniamerkki, joka perustettiin vuonna 1926. Sen nimi viittaa kuubalaiseen vapaustaistelija Carlos Manuel de Céspedesiin. Ritarikunnalla palkitaan henkilöitä, jotka ovat ansioituneet erityislaatuisella tavalla Kuuban hyväksi. 

Kuuban vallankumouksen jälkeen kommunistipuolue perui kaikki Batistan aikaiset nimitykset ja otti ne uudelleen arvioitavaksi. Ritarikuntaa uudistettiin vuonna 1979, josta lähtien sillä on palkittu muun muassa henkilöitä, jotka ovat ansioituneet vallankumouksen tai rauhan rakentamisen hyväksi. Saajan ei tarvitse olla Kuuban kansalainen.

Ennen vallankumousta ritarikunnassa oli viisi luokkaa, mutta nykyisin luokkia on vain yksi.

## Lähteet
Kuuban kansalaisuus

**Kuuban kansalaisuus** on laillinen suhde yksittäisen henkilön ja Kuuban tasavallan kanssa. Maassa noudatetaan lähtökohtaisesti ius soli -periaatetta.

## Kansalaisuuden saaminen syntymällä
Kuuban perustuslain mukaan sellaiset henkilöt, jotka ovat syntyneet Kuuban maaperällä, ovat syntyperäisiä kuubalaisia. Poikkeuksen tästä muodostavat sellaiset lapset, joiden vanhemmat ovat vieraan valtion palveluksessa Kuubassa. Myös ulkomailla syntyneet lapset, joiden vanhemmista vähintään toisella on maan kansalaisuus ja joiden oleskelulle ulkomailla on jokin laillinen peruste, lasketaan syntyperäisiksi kuubalaisiksi. Henkilö voi saada Kuuban kansalaisuuden vanhempiensa kautta, vaikka he olisivat jo menettäneet Kuuban kansalaisuutensa, mutta olivat syntyperäisiä kuubalaisia. Näissä tapauksissa kansalaisuutta on haettava erikseen. 

## Kansalaisuuden saaminen hakemuksella
Kansalaisuuden myöntämiselle hakemuksen perusteella ei ole tarkkoja ehtoja sitten vallankumouksen jälkeen. Perustuslain mukaan hakemuksen perusteella kansalaisuus voidaan myöntää vain, jos hakija on menettänyt sen sattumanvaraisesti ulkomailla oleskellessan (presidentin päätöksellä) tai hakija on saanut Kuuban kansalaisuuden laillisesti. Yleiseksi käytännöksi on kuitenkin muodostunut, että maahan asumaan asettuneet ulkomaalaiset voivat saada kansalaisuuden ministerineuvoston päätöksellä, mikäli heillä on pysyvä oleskelulupa. Tämä puolestaan voidaan myöntää, mikäli henkilö täyttää seuraavat ehdot:

* on asunut maassa vähintään viisi vuotta (poistuu, jos hakija on ollut naimisissa Kuuban kansalaisen kanssa vähintään kaksi vuotta tai heillä on yhteinen lapsi)
* on vähintään vuotta ennen hakemuksen jättämistä ilmaissut halunsa saada Kuuban kansalaisuuden
* on saanut kansalaisuustodistuksen laillisesti
* osaa todistettavasti espanjaa

Myös Kuuban vallankumouksessa vallankumouksellisten puolella taistelleet voivat saada Kuuban kansalaisuuden.

## Kaksoiskansalaisuus ja kansalaisuuden menettäminen
Kuuba ei käytännössä tunnusta kaksoiskansalaisuutta. Vuonna 2019 uudistetun perustuslain 36. artiklan mukaan kaksoiskansalaisuus on mahdollinen, mutta kaksoiskansalaisia kohdellaan Kuuban maaperällä ainoastaan Kuuban kansalaisina.

Kuubalaiset eivät voi automaattisesti luopua kansalaisuudestaan, vaan tähän vaaditaan aina maan hallituksen lupa. Perustuslain mukaan parlamentilla on valta säätää lakeja siitä, millä perustein kansalaisuudesta luopuminen olisi mahdollista, mutta Kuubassa ei ole erillistä kansalaisuuslakia, mitään virallista listaa ei ole.

## Lähteet

* 

### Viitteet
Petos (suomalainen televisiosarja)

**Petos** on marraskuussa 2025 ensi-iltansa saanut suomalainen rikosdraamasarja, joka kertoo lähiössä kasvaneen Rikun (Daniel Virtanen) epärehellisin keinoin tapahtuvasta luokkanoususta, samalla kun hänen veljensä Kube (Karim Rapatti) ja tämän puoliso Nanna (Pihla Maalismaa) tuskailevat lähiössä Rikun velkojien kanssa. Sarjan on luonut ja käsikirjoittanut Mikko Pöllä ja ohjannut Mikko Kuparinen. Tuottajana toimi Saara Kankaanpää sekä vastaavina tuottajina Roope Lehtinen ja Hannu Kalliolahti.

## Näyttelijät

## Lähteet
STT uutinen STT

### Viitteet

## Aiheesta muualla
* Petos-sarja katsottavissa MTV Katsomossa MTV
Anna-Kristiina Korhonen

**Anna- Kristiina Korhonen** on Salon kaupunginjohtaja. Hän on toiminut virassaan vuoden 2022 toukokuusta alkaen. Hänen edeltäjänsä oli Tero Nissinen. Korhonen on kauppatieteiden maisteri ja valmistunut Turun kauppakorkeakoulusta.

## Lähteet
Regla Bell

**Regla Maritza Bell McKenzie** (s. 6. heinäkuuta 1970 Havanna) on kuubalainen lentopalloilija. Hän pelasi hakkurin ja yleispelaajan paikoilla. Hän voitti Kuuban maajoukkueen pelaajana kolme olympiakultaa: Barcelonassa 1992, Atlantassa 1996 ja Sydneyssä 2000. Hän voitti maailmanmestaruuden Brasiliassa 1994 ja Japanissa 1998. Hän oli voittamassa maailmancupia vuosina 1989, 1991, 1995 ja 1999. Pan-Amerikan kisoissa hän voitti kultaa vuosina 1991 ja 1995 sekä saavutti hopeaa vuonna 1999.

Bell pelasi seuraurallaan Kuubassa, Italiassa, Espanjassa, Brasiliassa, Indonesiassa ja Filippiineillä. Hänet palkittiin kaudella 2008–2009 Espanjan Superliigan runkosarjan arvokkaimpana pelaajana.

Bell nimettiin lentopallon kansainväliseen kunniagalleriaan (International Volleyball Hall of Fame) vuonna 2024.

## Lähteet
Marlenis Costa

**Marlenis Costa Blanco** (s. 30. heinäkuuta 1973 La Palma, Pinar del Ríon provinssi) on kuubalainen lentopalloilija. Hän pelasi passarina. Hän voitti Kuuban maajoukkueen pelaajana kolme olympiakultaa: Barcelonassa 1992, Atlantassa 1996 ja Sydneyssä 2000. Hän voitti maailmanmestaruuden Brasiliassa 1994 ja Japanissa 1998. Pan-Amerikan kisoissa hän voitti kultaa vuosina 1991 ja 1995 sekä saavutti hopeaa vuonna 1999.

Costa pelasi seuraurallaan Kuubassa, kaksi kautta Italiassa ja uransa lopulla yhden kauden Espanjassa.

## Lähteet
Ventôse (Q52)

**Ventôse** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Cherbourgin laivastontelakalta, missä köli laskettiin 25. toukokuuta 1906. Alus laskettiin vesille 23. elokuuta 1907 ja otettiin palvelukseen 11. syyskuuta 1907 koeajoja varten. Alus otettiin varsinaiseen palvelukseen 5. lokakuuta 1908.

## Palvelus
Vuonna 1914 alus oli Cherbourgissa 2e Escadre légèren 1. sukellusvenelaivueessa. Tammikuussa 1918 se oli Brestissä valmistautumassa Bizerteen siirtoa varten. Alus oli 15. lokakuuta 1918 huonokuntoisena Bizertessä, missä se todettiin 16. lokakuuta 1919 käyttökelvottomaksi ja poistettiin laivastoluettelosta 1. joulukuuta. Alus myytiin 1. elokuuta 1921 Bizertessä *[[Berthelot (Q66)|Berthelotin]]* ja *Torpilleur no 274:n* kanssa M. Kalfon Vitalle Tunisiin.

## Lähteet
*
*

### Viitteet
Ramón Grau

**Ramon Grau San Martín** (13. syyskuuta 1887 – 28. heinäkuuta 1969) oli Kuuban presidentti neljän kuukauden ajan vuosina 1933–1934 ja uudelleen toisen maailmansodan jälkeen vuodesta 1944 vuoteen 1948.

Grau haaveili lääkärin urasta, vaikka isä halusi hänen jatkavan perheen tupakkaviljelmiä. Hän opiskeli Havannan yliopistossa ja valmistui lääketieteen tohtoriksi vuonna 1908, jatkoi opintojaan Euroopassa ja pääsi fysiologian professoriksi vuonna 1921. 1920-luvun lopulla hän tuki opiskelijoiden protesteja presidentti Gerardo Machadon diktatuuria vastaan, ja hänet vangittiin ja karkotettiin sitten Yhdysvaltoihin. Machadon kaatumisen jälkeen valtaa käytti käytännössä armeijaa johtanut kersantti Fulgencio Batista, ja maassa oli lyhytaikaisia siviilipresideenttejä ennen vuoden 1934 sotilasjunttaa.

Graun ensimmäinen presidenttikausi (10. syyskuuta 1933 – 14. tammikuuta 1934) oli vuoden 1933 vallankumouksen huippuhetki. Hän oli työväenpuolueen kannattaja ja vastuisti ulkomaista pääomaa. Grau määräsi kahdeksantuntisen työpäivän ja vaati yrityksiä palkkaamaan vähintään puolet kuubalaista työvoimaa. Kommunistien vaikutusvaltaa ammattiliitoissa rajoitettiin. Yhdysvallat ei tunnustanut hallitusta, jolloin Batista pakotti Graun eroamaan. Hän lähti maanpakoon, jossa hänestä pian tehtiin uuden nationalistisen Partido Revolucionario Cubano (Auténtico) -puolueen puheenjohtaja. Hän palasi Kuubaan vuonna 1938 ja pääsi mukaan vuoden 1940 perustuslain laatineeseen konventtiin. Hän hävisi vuoden 1940 presidentinvaalit Batistalle, mutta voitti vuonna 1944, vaikka hänen puolueensa ei onnistunutkaan saamaan enemmistöä kongressissa, joka vastusti määrätietoisesti hänen politiikkaansa.

Graun toinen presidenttikausi alkoi sodanjälkeisen taloudellisen nousukauden keskellä sokerintuotannon (ja hintojen) noustessa. Hän aloitti julkisten töiden ja koulujen rakentamisen ohjelman. Sosiaaliturvaetuuksia korotettiin. Kuuban taloudellista kehitystä ja maataloustuotantoa kannustettiin. Mutta vauraus lisäsi korruptiota. Nepotismi ja väkivalttaiset katujengit kukoistivat. Graun uudistusinto oli vähentynyt huomattavasti verratttuna 1930-luvun idealismiin. Hän vaikutti pehmentyneen vuosien maanpaon ja turhautumisen jälkeen, ja monet pitivät häntä vuoden 1933 vallankumouksen ihanteiden pettäjänä.

Luovutettuaan presidentin vallan suojatilleen Carlos Prío Socarrásille vapaissa ja demokraattisissa vaaleissa vuonna 1948, häntä syytettiin 174 000 000 dollarin kavalluksesta virka-aikanaan, mutta todisteet katosivat mystisesti ja oikeudenkäynti hylättiin. Grau vetäytyi sitten käytännössä julkisesta elämästä. Hän nousi uudelleen ehdolle vuonna 1952 protestoidakseen Batistan vallankaappausta vastaan ja asettui ehdolle presidentiksi Batistan järjestämissä vaaleissa vuosina 1954 ja 1958, mutta vetäytyi ehdokkuudestaan juuri ennen äänestystä väittäen hallituksen syyllistyneen petokseen. Vuoden 1959 vallankumouksen jälkeen hän vetäytyi kotiinsa Havannaan, jossa hän kuoli.

## Lähteet
Lammaslampi

**Lammaslampi** voi tarkoittaa seuraavia:

* Lammaslampi, lampi Kemijärvellä
* Lammaslampi, lampi Ruokolahdella
* Lammaslampi, lampi Savonlinnassa
* Lammaslampi, lampi Vantaalla
Saphir

**Saphir** voi tarkoittaa seuraavia:

;yhtyeitä:
* Saphir, saksalainen 1980-luvulla toiminut synthpop- ja diskoyhtye
* Saphir, saksalainen 2010–2011 toiminut naisyhtye

; Ranskan laivasto:
* Saphir-luokka, toisen maailmansodan aikainen sukellusveneluokka
* Saphir (Q44), 1910–1915 käytössä ollut Émeraude-luokan sukellusvene
* Saphir (Q145), 1928–1943 käytössä ollut Saphir-luokan sukellusvene
* Saphir (S616), 1951–1961 käytössä ollut brittiläinen sukellusvene *HMS Satyr*
* FS Saphir (S602), 1984–2013 käytössä ollut ydinsukellusvene

;henkilöitä:
* Moritz Gottlieb Saphir (1795–1858), itävaltalainen kirjailija
* Saphir Taïder (s. 1992), algerialainen jalkapalloilija.

## Katso myös

* safiiri (monilla kielillä *saphir*), sininen korundijalokivi
Kuuban pääministeri

**Kuuban pääministeri** on Kuuban hallituksen johtaja. Vuonna 2019 vahvistetun perustuslain mukaan presidentti tekee suosituksen pääministeristä ja muista ministereistä kansalliskokoukselle, joka nimittää heidät. Joulukuusta 2019 alkaen pääministeri on ollut Manuel Marrero.

Presidentillä on paljon enemmän valtaa kuin pääministerillä, jonka pääasiallisena tehtävänä on johtaa hallituksen jokapäiväistä toimintaa. Pääministeriehdokkaan on oltava yksi kansalliskokouksen 605 jäsenestä, iältään vähintään 35-vuotias, syntyperäinen Kuuban kansalainen eikä hänellä saa olla muuta kansalaisuutta.

Pääministeri voi palkata ja erottaa valtion työntekijöitä ja hänellä on kokonaisvaltainen määräysvalta maakuntien kuvernööreihin, mikä on toinen uuden perustuslain palauttama asema.

Ennen Marreron valintaa Kuubassa ei ollut vuosikymmeniin pääministeriä, sillä Fidel Castro oli lakkauttanut pääministerin viran vuonna 1976. Marrero sai pääministerinä joitakin tehtäviä, joita oli aiemmin ollut presidentillä. Kriitikoiden mukaan hänen asemansa on kuitenkin kosmeettinen, sillä presidentti ja armeija pitävät edelleen keskeisintä valtaa.

## Lähteet
Matti Virkkunen (professori)

**Matti Edvard Virkkunen** (s. 23. maaliskuuta 1943 Helsinki) on suomalainen oikeuspsykiatrian emeritusprofessori.

Matti Virkkunen syntyi ekonomi Aarne Virkkusen, ent. Snellman, ja farmaseutti Isa Siiri Wahlbergin perheeseen. Hän avioitui 1967 Sirkku Voutilaisen kanssa. Virkkunen tuli ylioppilaaksi Helsingin Suomalaisesta Yhteiskoulusta 1962 ja valmistui Helsingin yliopistosta lääketieteen liensiaatiksi 1969. Hän väitteli siellä lääketieteen ja kirurgian tohtoriksi 1974 ja sai sieltä samana vuonna psykiatrian erikoislääkärin pätevyyden ja oikeuspsykiatrian erikoislääkärin pätevyyden 1977. 

Virkkunen oli Helsingin yliopistossa assistentti 1969–1970, psykiatrian dosentti vuodesta 1975, va. apulaisprofessori ja professori useaan eri otteeseen 1977–1996 ja oikeuspsykiatrian professori vuodesta 1997. Hesperian sairaalan apulaislääkäri hän oli 1970–1972 ja Helsingin yliopistollisessa keskussairaalassa erikoislääkäri ja apulaisylilääkäri 1972–1988. Virkkusella on ollut myös useita asiantuntija- ja luottamustehtäviä.

## Lähteet
Idalmis Gato

**	Idalmis Gato Moya** (s. 30. elokuuta 1971 Camagüey) on kuubalainen lentopalloilija. Hän pelasi yleispelaajan paikalla. Hän voitti Kuuban maajoukkueen pelaajana kolme olympiakultaa: Barcelonassa 1992, Atlantassa 1996 ja Sydneyssä 2000. Hän voitti maailmanmestaruuden Brasiliassa 1994. Pan-Amerikan kisoissa hän voitti kultaa vuosina 1991 ja 1995.

Gato pelasi seuraurallaan pääasiassa Kuubassa ja kauden 1998–1999 Italiassa.

## Lähteet
Pluviôse (Q51)

**Pluviôse** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Cherbourgin laivastontelakalta, missä köli laskettiin 25. toukokuuta 1906. Alus laskettiin vesille 27. kesäkuuta 1907 ja otettiin palvelukseen 5. lokakuuta 1908.

## Palvelus
Calaisin ja Doverin välisessä liikenteessä oleva matkustaja-alus *Pas de Calais* törmäsi 26. toukokuuta 1910 veneeseen, joka upposi 2&nbsp;500 metriä Calaisin laiturista 17 metrin syvyyteen. Onnettomuudessa sai surmansa koko aluksen miehistö. Hylky nostettiin 12. kesäkuuta, minkä jälkeen se korjattiin ja palautettiin palvelukseen.

Vuonna 1914 alus oli Cherbourgissa 2e Escadre légèren 1. sukellusvenelaivueessa. Tammikuussa 1918 se oli Normandian sukellusvenelaivueessa. Alus poistettiin laivastoluettelosta 12. marraskuuta 1919 ja oli 1919–1920 Cherbourgissa myytävänä. Se poistettiin 7. lokakuuta 1920 myyntilistalta ja sijoitettiin koekäyttöön. Alus oli 1924–1925 Cherbourgissa myytävänä. Se myytiin 4. syyskuuta 1925 Cherbourgissa MM Paris et Alaterrelle.

## Lähteet
*
*

### Viitteet
EDIC

**EDIC** () on Ranskan merivoimien maihinnousualus, jolla voi kuljettaa joko joukkoja tai materiaalia. Alus on tyypillinen maihinnousualus keularamppeineen ja suurine perässä olevine kansirakenteineen. Ne valmistettiin kolmessa erässä: 1958, 1967–1969 ja 1987. Lisäksi valmistettiin ensimmäisen ja toisen  erän välissä alaluokka, EDA (), joka varustettiin korjausaluksiksi.

## Alukset

## Lähteet
*

### Viitteet
Zacharias Klingius

**Zacharias Klingius** (1603–1671) oli ruotsalainen piispa.
 
Klingius sai pappisvihkimyksen 1639, ja hänet lähetettiin 1641 Saksaan ottamaan selvää synkretistisestä riidasta. Toimittuaan vuodesta 1647 kuningatar Kristiinan hovisaarnaajana sekä Nyköpingin kirkkoherrana hän sai 1650 nimityksen Liivinmaan yleissuperintendentiksi, mutta venäläisten hyökkäyksen vuoksi hän joutui palaamaan Ruotsiin jo 1656. Kaarle X:n sotaretkellä Tanskaa vastaan hänet nimitettiin Själlandin piispaksi ja kotiin palattuaan Riddarholmenin kirkkoherraksi sekä teologian lehtoriksi Tukholman kymnaasiin. Hänet nimitettiin 1665 Göteborgin superintendentiksi. Hän sai aikaan, että virka muutettiin piispanviraksi. Hän pysyi virassa kuolemaansa asti. Hänet aateloitiin 1666.

## Lähteet
Tulipunaruusut

**Tulipunaruusut** voi tarkoittaa seuraavia:

* Tulipunaruusut, suomalainen vuonna 1972 perustettu yhtye
* ”Tulipunaruusut”, Usko Kempin säveltäjä ja sanoittama laulu
* *[[Tulipunaruusut (Kalevi Korpi)|Tulipunaruusut]]*, vuonna 2009 julkaistu Kalevi Korven kokoelmalevy.
Veikko Reinikainen (kirurgi)

**Veikko Reinikainen** (5. helmikuuta 1944 Kangasniemi – 19. kesäkuuta 2025 Kangasniemi) oli suomalainen kirurgi, joka toimi lähetystyössä helluntaikirkon piirissä Kongon demokraattisessa tasavallassa.

Reinikainen syntyi ja kasvoi Kangasniemellä. Teini-iässä hän tuli uskoon ja koki lähetyskutsun. Kirjoitettuaan ylioppilaaksi hiljan perustetusta Kangasniemen lukiosta hän ryhtyi opiskelemaan lääketiedettä Turun yliopistossa. Siellä hän tapasi Mirja-nimisen sairaanhoitajan, josta sitten tuli hänen puolisonsa. Reinikainen erikoistui kirurgiksi.

Kongoon, silloiseen Zaïreen, Reinikaiset muuttivat vuonna 1978. Siellä he suorittivat pääosan työurastaan, vaikka Reinikaisella oli myös työrupeamia Pieksämäen aluesairaalassa ja Savonlinnan keskussairaalassa. Kongossa Reinikaiset toimivat Lemeran, Pingan ja Panzin sairaaloissa. Välissä he olivat myös pari vuotta töissä Tansanian Mchukwissa.

Kongossa olosuhteet olivat välillä levottomat. Vuonna 1996 sotarintama lähestyi, ja vaimo Mirja oli jo evakuoitunut. Reinikainen jäi työtoverinsa Denis Mukwegen kanssa hoitamaan potilaita, kunnes heidänkin oli paettava. Pakoautoa kohti ammuttiin, mutta evakot säilyivät vahingoittumattomina. Myöhemmin Mukwege sai Nobelin rauhanpalkinnon. Reinikaisen hautajaisiin kirjoittamassaan viestissä hän kirjoitti:

Kongossa Reinikainen tunnettiin epiteetillä “köyhien lääkäri”.

## Lähteet

## Aiheesta muualla
*
Pesäpallon naisten suomensarja 2026

**Pesäpallon naisten suomensarjan kausi 2026** on pesäpallon naisten 3. korkeimman sarjatason 41. kausi. Kauteen osallistuu 52 joukkuetta maantieteellisesti jaettuna kuuteen lohkoon.

## Sarjajärjestelmä
### Runkosarja
Runkosarjassa pelattaan kaksinkertainen sarja. Lounaislohkossa,
pohjoislohkossa ja Satakunnan lohkoissa pelataan kaksi lisäottelua. Lisäottelut pelataan ottelupareina. Otteluparit ovat seuraavat: KeKi–Lippo 1, Lippo 2–MuPS, NaPe–SiKi, OuHu–PattU, EuVe–LaJy 2, Fera 2–KKV, Pesäkarhut 1–UPV, Pesäkarhut 2–MaJu, HuVe–LP, Jana 2–PirPi, Manse 2–RuoPi ja RusPa–TuPe. Jokaisen lohkon viimeiseksi jäänyt joukkue putoaa suoraan maakuntasarjaan
kaudelle 2027.

### Lohkojen pudotuspelit
Runkosarjan neljä parasta etenevät lohkon sisäisiin välieriin (1.–4. ja 2.–3.). Välierien voittajat pelaavat lohkon loppuottelussa. Pudotuspelit pelataan paras kolmesta -järjestelmällä. Kaksi parasta lohkovoittajaa etenee suoraan
nousukarsintaan. Neljä muuta lohkovoittajaa pelaavat kahdesta nousukarsintapaikasta
ottelupareina (3.–6. ja 4.–5.). Nousukarsinnan (1.–4. ja 2.–3.) voittajat nousevat Ykköspesikseen kaudelle 2027.

## Joukkueet

### Etelälohko

Lähde:

### Lounaislohko

Lähde:

### Länsilohko

Lähde:

### Pohjoislohko

Lähde:

### Poikki-Suomen lohko

Lähde:

### Satakunnan lohko

Lähde:

## Lähteet
Klint

**Klint** tarkoittaa muun muassa seuraavia:

## Sukunimi
* Gustaf af Klint (1771–1840), ruotsalainen vara-amiraali ja kartografi
* Hilma af Klint (1862–1944), ruotsalainen taiteilija
* K. E. Klint, myös G. E. Klint, (1865–1938), suomalainen kansakoulunopettaja ja valokuvaaja
* Kaare Klint (1888–1954), tanskalainen arkkitehti ja huonekalusuunnittelija

## Muut
* Klint, taajama Tanskassa
* Møns Klint, kallioseinä ja nähtävyys Tanskassa
* Orrdals klint, kallio Ahvenanmaalla
Yūki Yamamoto

**Yūki Yamamoto** (; s. 23. helmikuuta 1997) on japanilainen ralliautoilija. Hän ajaa WRC2-sarjassa ja rallin EM-sarjassa. Hän ajaa Toyota Gazoo Racingin nuorten kuljettajien kehitysohjelmassa TGR WRC Challenge Programissa.

Kaudella 2026 Yamamoto ajaa koko kauden WRC2-sarjassa. Ruotsin MM-ralliin osallistuminen peruuntui testeissä tapahtuneen ulosajon myötä. Hänen kartanlukijanaan toimii kauden aikana James Fulton.

## Lähteet

## Aiheesta muualla
* Profiili eWRC-sivustolla
Gustaf af Klint

**Gustaf af Klint** (31. toukokuuta 1771 Karlskrona – 30. huhtikuuta 1840 Tukholma) oli ruotsalainen vara-amiraali. Hän osallistui 1788 Suursaaren taisteluun. Sen jälkeen hänet nimitettiin luutnantiksi, ja hän toimi sitten useiden vakoilu-retkien johtajana. Hänen avullaan Kustaa III valmisti suunnitelman n.s. Viipurin kujanjuoksuun, jonka ansiosta hän 3. heinäkuuta 1790, tosin suurin tappioin, pelastui joutumasta Viipurinlahdella venäläisten vangiksi. Sodan jälkeen hän oli opetusupseerina kadettikoulussa ja laati teoksen *Sveriges Sjöatlas*.

## Lähteet

## Aiheesta muualla
Asetyyli-KoA-asetyylitransferaasi

**Asetyyli-KoA-asetyylitransferaasi** eli **asetoasetyyli-KoA-tiolaasi** on transferaaseihin kuuluva entsyymi, joka katalysoi asetoasetyylikoentsyymi-A:n muodostumista asetyylikoentsyymi-A:sta. Reaktio on reversiibeli. Entsyymi on tärkeässä osassa muun muassa rasvahappojen ja aminohappojen aineenvaihdunnassa, ketogeneesissä ja mevalonaattireitissä. Asetyyli-KoA-asetyylitransferaasin EC-numero on EC 2.3.1.9.

## Rakenne ja toiminta
Asetyyli-KoA-asetyylitransferaasia esiintyy laajasti eliökunnassa niin eukaryooteissa kuin prokaryooteissakin. Entsyymi on useimmiten rakenteeltaan neljästä samanlaisesta alayksiköstä muodostuva homotetrameeri. Sen molekyylimassa on eliöstä riippuen 140–200 kDa. Asetyyli-KoA-asetyylitransferaasi katalysoi oloista riippuen joko asetyylikoentsyymi-An kondensoitumista asetoasetyylikoentsyymi-A:ksi tai tälle käänteistä reaktiota, jossa asetoasetyylikoentsyymi-A:sta muodostuu asetyylikoentsyymi-A:ta. Asetyyli-KoA-asetyylitransferaasi hyväksyy substraatikseen myös eräät asetoasetyylikoentsyymi-A:ta rakenteeltaan läheisesti muistuttavat yhdisteet.

Asetyyli-KoA-asetyylitransferaasin aktiivisen kohdan kolme tärkeistä aminohappoa ovat kaksi kysteiini ja yksi histidiini. Sen katalysoiman reaktion mekanismin ensimmäisessä vaiheessa histidiiniaminohappo ottaa vastaan protonin kyestiiniaminohapolsta, joilloin kysteiinin tioliryhmästä tulee nukleofiilisempi. Deprotonoitunut tioliryhmä reagoi asetyylikoentsyymi-A:n tioesteriryhmän kanssa nukleofiilisella asyylisubstituutiolla, jolloin muodostuu setyllitunut entsyymi ja koentsyymi-A-molekyyli vapautuu. Tämän jälkeen histidiini luovuttaa protoninsa ja ottaa uudelleen vastaan protonin nyt Asetyylikoentsyymi-A:lta. josta muodostuu enolaatti. Tämä enolaatti reagoi Claisen-kondensaatiolla asetyloidun kysteiinin kanssa, ja tuotteeksi muodostuu asetoasetyylikoentsyymi-A:ta.
:

## Lähteet
Kuubalainen viittomakieli

**Kuubalainen viittomakieli** (, lyh. LSC) on pääsääntöisesti Kuuban kuurojen yhteisön käyttämä viittomakieli. Sillä on arviolta 19&nbsp;000 käyttäjää. Kielen katsotaan olevan elinvoimainen.

Kuuban valtio tunnusti vuonna 2024 voimaan astuneen lain nojalla kuubalaisen viittomakielen maan kuurojen yhteisön äidinkieleksi. Lisäksi valtio sitoutui tukemaan kaksikielistä opetusta ja viittomakielen käyttöä kaikissa yhteyksissä sekä viittomakielisten omaa kulttuuria. Lisäksi maan on tarkoitus alkaa kouluttaa viittomakielen tulkkeja.

## Lähteet
Véronique

**Véronique** on naisen etunimi. Se on alkuaan kreikkalaisperäisen *[[Veronica]]*-nimen ranskalainen muoto.

## Tunnettuja Véronique-nimisiä

* Véronique De Keyser (s. 1945), belgialainen poliitikko
* Véronique Grandrieux (s. 1952), ranskalainen pikajuoksija
* Veronique Hronek (s. 1991), saksalainen alppihiihtäjä
* Véronique Mang (s. 1984), ranskalainen pikajuoksija
* Véronique Marrier-D’Unienville (s. 1967), mauritiuslainen jousiampuja
* Véronique Müller (s. 1948), sveitsiläinen laulaja
* Véronique Tadjo (s. 1955), norsunluurannikkolainen kirjailija
* Véronique Trillet-Lenoir (1957–2023), ranskalainen poliitikko
* Véronique Vendell (s. 1942), ranskalainen näyttelijä

## Lähteet
Senafe

**Senafe** on kaupunki ja hallinnollinen osa-alue Eritrean Eteläisellä alueella (Zoba Debub). 

## Maantiede
Senafe sijaitsee Eritrean ylängön laidalla, 135 km kaakkoon maan pääkaupungista Asmarasta. Senafen osa-alue on yksi Debubin alueen kahdestatoista osasta, ja se rajoittuu pohjoisessa Adi-Keyhiin, lännessä Tseronaan, idässä Pohjois-Punaisenmeren alueseen ja etelässä Etiopian valtionrajaan. Osa-alueen pinta-ala on noin 1 231 neliökilometriä. Eritrean korkein huippu, 3013-metrinen Emba Soira, sijaitsee tällä osa-alueella.

Maaperä on hedelmällistä, ja sadetta saadaan noin 530 mm vuodessa. Eritrean itsenäistymisen jälkeen hallitus on rakentanut kastelujärjestelmiä ympärivuotisen maataloustuotannon tueksi.

## Historia

Meteran arkeologinen kohde sijaitsee Senefassa. Meteran, joka tunnetaan myös nimellä Belew-Kelew, uskotaan olleen yksi vilkkaimmista kauppa-alueista noin vuosina 700 eaa.–700 jaa. Meteran obeliski on peräisin 3. vuosisadalta jaa. Aksumin valtakunnan ajalta. Sen huippuun on kaiverrettu  aurinko ja puolikuu, ja sen alla on ge’ez-kirjoitus. Alueen legendan mukaan kuningas Ageza kirjoitti kirjoituksen rohkeiden esi-isiensä muistoksi.

Kun Eritreasta tuli Italian siirtomaa vuonna 1890, raja kulki läheltä Senefeä ja sen tarkkaa kulkua määriteltiin vaiheittain. Toisen maailmansodan jälkeen Britannia hallinnoi Eritreaa. 1952 se liitettiin Etiopiaan. Itsenäisyystaisteluissa (1962–1991) alueella taisteltiin rajusti. Eritrean itsenäistyttyä vuonna 1991 Senefestä tuli kukoistava rajakaupunki, ja seitsemän ensimmäistä itsenäisyysvuotta olivat sen loiston aikaa. Vuonna 2000 kaupunki vaurioitui pahoin Etiopian ja Eritrean välisessä sodassa.

## Talous
Osa-alueen asukkaat ansaitsevat elantonsa maataloudella ja paimennuksella, ja pieni osa heistä harjoittaa kauppaa. Alueella viljellään tyypillisiä ylämaan kasveja, kuten tefheinää, vehnää, ohraa, maissia, viljaa ja vihanneksia. Kasvava maatalouden muoto on hunajantuotanto.

Historiallisten kohteiden takia alueen toivotaan houkuttelevan matkailijoita.

## Väestö
Vuonna 2019 arvioitiin, että Senafen alueella asuu yli 76&nbsp;000 ihmistä 118 kylässä. Suurimmat etniset ryhmät ovat sahot ja tigret.

## Lähteet
Germinal (Q53)

**Germinal** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Cherbourgin laivastontelakalta, missä köli laskettiin 25. toukokuuta 1906. Alus laskettiin vesille 7. joulukuuta 1907 ja otettiin palvelukseen 1. helmikuuta 1908 koeajoja varten. Alus otettiin varsinaiseen palvelukseen 30. joulukuuta 1908.

## Palvelus
Vuonna 1914 alus oli Cherbourgissa 2e Escadre légèren 1. sukellusvenelaivueessa. Tammikuussa 1918 se oli Brestissä valmistautumassa Bizerteen siirtoa varten. Alus todettiin 16. lokakuuta 1919 käyttökelvottomaksi ja poistettiin laivastoluettelosta 1. joulukuuta. Alus myytiin 11. kesäkuuta 1921 Bizertessä M. Crispinille Marseilleen.

## Lähteet
*
*

### Viitteet
4313 Bouchet

**4313 Bouchet (1979 HK1)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty tähtitieteilijä Patrice Bouchetin kunniaksi.

## Lähteet
Floréal (Q54)

**Floréal** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Cherbourgin laivastontelakalta, missä köli laskettiin 1. maaliskuuta 1907. Alus laskettiin vesille 18. huhtikuuta 1908 ja otettiin palvelukseen 16. kesäkuuta 1909.

## Palvelus
Vuonna 1914 alus oli Cherbourgissa 2e Escadre légèren 1. sukellusvenelaivueessa. Tammikuussa 1918 se oli Brestissä valmistautumassa Bizerteen siirtoa varten. Britannian kuninkaallisen laivaston apuristeilijä *HMS Hazel* törmäsi 2. elokuuta 1918 alukseen Dardanelleille. Hävittäjä *[[Baliste (1903)|Baliste]]* otti vaurioituneen veneen hinaukseen, mutta matkalla Salonikaan se upposi.

## Lähteet
*
*

### Viitteet
Jääkiekon nuorten maailmanmestaruuskilpailut 2029

**Jääkiekon nuorten maailmanmestaruuskilpailut 2029** on järjestyksessään 53. jääkiekon alle 20-vuotiaiden maailmanmestaruuskilpailut. Turnaus järjestetään Kanadassa, Quebecin ja Trois-Rivièresin kaupungeissa 26. joulukuuta 2028 – 5. tammikuuta 2029.

## Lähteet
Nova zora

**Nova zora** (, ) on montenegrolaisen laulaja Tamara Živkovićn kappale, joka julkaistiin 27. marraskuuta 2025. Živković voitti Montenegron euroviisukarsinnan *Montesong 2025* ja täten edustaa Montenegroa vuoden 2026 Eurovision laulukilpailussa Wienissä, Itävallassa.

## Lähteet
Karim Rapatti

**Karim Rapatti** (s. 1992) on suomalainen näyttelijä. Hän on näytellyt muun muassa Pamela Tolan ohjaamassa komediaelokuvassa *[[Teräsleidit]]* (2020) ja Aleksi Mäkelän rikoselokuvassa ''Häjyt 2'' (2025) sekä televisiosarjoissa ''Kaikki synnit'' (2019) ja ''Pohjoisen tähti'' (2023–24).

## Ura
Rapatti opiskeli näyttelemistä Voionmaan kansanopistossa ja HEO-kansanopistossa vuosina 2015–2016 sekä suoritti teatteritaiteen maisterin tutkinnon Taideyliopiston Teatterikorkeakoulussa vuonna 2023.

Rapatti esiintyi vuonna 2021 Suomen Kansallisteatterin näytelmässä *Kaikki äidistäni* ja vuonna 2025 Espoon kaupunginteatterin näytelmässä *Arakhne*, jota arvostelun otsikossa *[[Helsingin Sanomat|Helsingin Sanomissa]]* luonnehdittiin viiden tähden esitykseksi.

## Filmografia
### Elokuvat

### Televisiosarjat

## Lähteet

## Aiheesta muualla
*
Perustila

**Perustila** on kvanttimekaniikassa atomin tila, jossa sillä on pienin mahdollinen energiataso. Atomilla on tällöin energiamäärä, joka on nollapiste-energia. Kun atomin elektronin energia lisääntyy perustilan energiaa suuremmalle tasolle, se virittyy ja siirtyy perustilasta viritystilaan.

## Lähteet
Messidor (Q56)

**Messidor** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Cherbourgin laivastontelakalta, missä köli laskettiin 1. maaliskuuta 1907. Alus laskettiin vesille 24. joulukuuta 1908 ja otettiin palvelukseen 30. marraskuuta 1909.

## Palvelus
Vuonna 1914 alus oli Toulonissa 1re Armée navalen 1. sukellusvenelaivueessa. Vuodesta 1914 vuoteen 1916 se oli Adrianmerellä. Tammikuussa 1918 alus oli Toulonissa vedenalaisen navigoinnin koulutuskeskuksessa. Se poistettiin alusluettelosta 12. marraskuuta 1919 Toulonissa ja asetettiin seuraavana vuoden alussa myyntiin. Alus varattiin 9. huhtikuuta 1921 vedenalaisten räjäytysten koekäyttöön. Se myytiin 23. syyskuuta 1922 Toulonissa M. Pitalugalle romutettavaksi.

## Lähteet
*
*

### Viitteet
Fructidor (Q58)

**Fructidor** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Cherbourgin laivastontelakalta, missä köli laskettiin 2. maaliskuuta 1908. Alus laskettiin vesille 13. marraskuuta 1909 ja otettiin palvelukseen 29. kesäkuuta 1910.

## Palvelus
Vuonna 1914 alus oli Cherbourgissa 2e Escadre légèren 1. sukellusvenelaivueessa. Tammikuussa 1918 se oli Normandian sukellusvenelaivueessa. Alus poistettiin laivastoluettelosta 12. marraskuuta 1919 ja myytiin 23. toukokuuta 1921 Cherbourgissa Société d'approvisionnement métallugiques et de matériels d'industrielle romutettavaksi.

## Lähteet
*
*

### Viitteet
Vendémiaire (Q59)

**Vendémiaire** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Cherbourgin laivastontelakalta, missä köli laskettiin 2. maaliskuuta 1908. Alus laskettiin vesille 7. heinäkuuta 1910 ja otettiin palvelukseen 27. heinäkuuta 1910 koeajoja varten. Alus otettiin varsinaiseen palvelukseen 4. helmikuuta 1911.

## Palvelus
Taistelulaiva *[[FS Saint Louis (1896)|Saint Louis]]* törmäsi 8. kesäkuuta 1912 sotaharjoituksessa Cotentinin lounaiskärjen ja Alderneyn välillä alukseen, joka katkesi kahtia ja upposi. Hylky löydettiin 2017 hieman odotettua pohjoisempaa.

## Lähteet
*
*

### Viitteet
Onno Klopp

**Onno Klopp** (1822–1903) oli saksalainen historioitsija. Hän toimi opettajana Hannoverissa. Hän pääsi Hannoverin kuninkaan Yrjö V:n henkilökohtaiseen tuttavuuteen ja seurasi tätä vuoden 1866 tapausten jälkeen maanpakoon. Hän kirjoitti useita lentokirjasia kuninkaansa puolustukseksi. Hän kääntyi 1874 katoliseksi. Hänen historiallisissa teoksissaan ilmenee kiihkokatolinen ja Preussille vihamielinen asenne. Hän julkaisi 1864–1884 Gottfried Wilhelm Leibnizin poliittisia ja historiallisia kirjoituksia.

## Teokset
* *Friedrich II und die deutsche Nation* (1860)
* *Der Fall des Hauses Stuart und die Succession des Hauses Hannover* (1875–1888)
* *Der dreissigjährige Krieg bis zum Tode Gustaf Adolfs* (1891–1896)
* *König Georg V*. (1878)

## Lähteet

## Aiheesta muualla
Papin (Q64)

**Papin** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Rochefortin laivastontelakalta, missä köli laskettiin 5. toukokuuta 1906. Alus laskettiin vesille 4. tammikuuta 1908 ja otettiin palvelukseen 1. syyskuuta 1909.

## Palvelus
Vuonna 1914 alus oli Toulonissa 1re Armée navalen 1. sukellusvenelaivueessa. Se oli 1914–1916 Adrianmerellä ja tammikuussa 1918 Marokkoon sijoitetussa sukellusvenelaivueessa. Alus siirrettiin 1919 reserviin ja oli 1920–1922 myyntävänä Brestissä.

## Lähteet
*
*

### Viitteet
Beauvoir-en-Lyons

**Beauvoir-en-Lyons** on kunta Pohjois-Ranskassa Seine-Maritimen departementissa Normandian alueella. Se sijaitsee noin 66 kilometriä Dieppen kaupungista kaakkoon.

Englannin kuningas ja Normandian herttua Henrik I rakensi kunnan alueelle mottelinnoituksen, jonka juurelle perustettiin linnoitettu kylä 1100-luvun alussa. Sekä sotilas- että asuinkäyttöön rakennettu linna isännöi arvovaltaisia vieraita, kuten vuonna 1185, jolloin Englannin kuningas Henrik II otti vastaan nuoren Ranskan kuninkaan Filip II:n. Nykyään on jäljellä vain linnan motte, eli maasta rakennettu kumpu, jonka päällä linnoitus oli.

Kunta rajoittuu Lyonin metsään, minkä ansiosta sillä on pitkät perinteen lasinvalmistuksessa. Entisiä lasitehtaita on Routhieux'n ja Croix des Malletsin kylissä, joista Routhieux'n lasitehdas tuotti ikkunalasia, pulloja ja dekanttereita ja Croix des Malletsin lasitehdas tuotti kirkasta lasia.

Toisen maailmansodan aikana elokuussa 1944 kylän yllä ammuttiin alas lentokone, jota lensi Ranskan vastarintaliikkeen lentäjä Jacques-Henri Schloesing. Hänet on haudattu kunnan hautausmaalle.

Saint-Nicolasin kirkossa oli alun perin 1200-luvulta peräisin oleva kuori ja poikkilaiva, jotka purettiin ja rakennettiin uudelleen vuonna 1862. 15 metriä pitkä keskilaiva on peräisin 1600-luvulta, ja se on peitetty paneelilla 1800-luvulla. Kellotorni on verhoiltu kokonaan liuskekivellä. Kirkossa on monivärisiä puupatsaita 1500-, 1600- ja 1700-luvuilta, sekä kasteallas 1700-luvun jälkipuoliskolta.

## Lähteet

## Aiheesta muualla
Louis Klopsch

**Louis Klopsch** (1852 Saksa – 1910) oli saksalais-yhdysvaltalainen hyväntekijä ja lehdenkustantaja. Hän oli vuodesta 1892 *[[Christian Herald]]* -lehden omistaja. Hän keräsi suuria rahasummia hyväntekeväisyyteen. Hän jakoi kaikkiaan kolme miljoonaa dollaria nälkää näkeville Venäjällä (1892), Intiassa (1896, 1900 ja 1908), Kiinassa (1901, 1907), Japanissa (l906), Suomessa ja Lapissa (1903, jolloin Klopsch itse kävi Suomessa).

## Lähteet

## Aiheesta muualla
Bézancourt

**Bézancourt** on kunta Pohjois-Ranskassa Seine-Maritimen departementissa Normandian alueella. Se sijaitsee noin 75 kilometriä Dieppen kaupungista kaakkoon.

600 hehtaaria kunnan alueesta on Lyonsin metsää, minkä ansiosta sillä on pitkät perinteen lasinvalmistuksessa. 1600- ja 1700-luvuilla Bézancourt oli tärkeä lasinvalmistuksen keskus. Metsän lähelle perustettiin seitsemän lasitehdasta. Se tarjosi polttoainetta lasin sulatukseen sekä piidioksidia ja potaskaa puun polttamisesta saatavasta tuhkasta.

## Lähteet

## Aiheesta muualla
Demokratian ja oikeuden kansanrintama

**Demokratian ja oikeuden kansanrintama** (, , PFDJ) on Eritrean ainoa sallittu puolue. Sitä johtaa maan presidentti Isaias Afewerki. PFDJ ja sen edeltäjät ovat hallinneet Eritreaa vuodesta 1991. Vaaleja ei ole pidetty sen jälkeen kun maa itsenäistyi Etiopiasta vuonna 1993, joten puolueen kannatuslukemista ei ole mitään tietoa.

PFDJ:n edeltäjä Eritrean kansan vapautusrintama (EPLF) piti kolmannen kongressinsa helmikuussa 1994. Se oli tärkeä tapahtuma, käännekohta sotilaallisen taistelun päättymisessä ja poliittisen prosessin alku Eritrean valtion muodostamiseksi. Kongressi hyväksyi kansallisen peruskirjan, joka kuvaa puolueen visiota Eritrean tulevaisuudesta ja pyrki määrittelemään EPLF:n roolin siinä. EPLF nimesi itsensä uudelleen Demokratian ja oikeudenmukaisuuden kansanrintamaksi (PFDJ) ja päätti tulla laajapohjaiseksi poliittiseksi liikkeeksi, joka olisi valtiosta erillinen ja avoin kaikille isänmaallisille eritrealaisille yhteiskuntaluokasta ja poliittisista vakaumuksista riippumatta. Ideologialtaan puoluetta on luonnehdittu vasemmistonationalistiseksi ja sekularistiseksi. Aiemmin puolueen ideologiaan on myös kuulunut marxismi-leninismi.

Yhdysvallat asetti pakotteita puoluetta vastaan vuonna 2021, koska katsoi sen olevan vastuussa Pohjois-Etiopian levottomuuksista sekä estäneen rauhan edistämistä alueella.

## Lähteet
Alajärven padelhalli

**Alajärven padelhalli** (myös **Aalto Areena**) on Alajärvellä sijaitseva padelhalli. Halli avattiin joulukuussa 2021. Kesäkuussa 2025 halli suljettiin Propadel Ab:n mentyä konkurssiin. Elokuussa 2025 FysioJärviseutu osti hallin ja avasi hallin syyskuussa 2025 JärviPadelin alaisuudessa.

## Historia
Sykysyllä 2021 Alajärvelle alettiin suunnittelemaan padelhallia. Hallin rakentamisesta vastai Rakennusliike Poukkula Oy, jonka hallin omistaja Rusk Ab palkkasi. Rakennustöiden jälkeen hallista vastasi ProPadel Finland. Hallin oli tarkoitus valmistua vasta Helmikuussa 2022, mutta halli valmistui jo joulukuussa 2021. Hallin tontin hinta oli 20&nbsp;000 € ja koko rakennuskulut noin 1,5 miljoonaa €.

Halli avautui julkiseen käyttöön 23. joulukuuta 2021. Hallin viralliset avajaiset pidettiin 20. maaliskuuta 2022. Hallia uhkasi sulkeutuminen kesäkuussa 2025, kun hallista vastuussa ollut Propadel Ab hakeutui konkurssiin. Halli suljettiin 10. kesäkuuta. Elokuussa 2025 FysioJärviseutu osti hallin omistukseensa ja siirsi toimipisteensä sinne. Hallin toiminta siirrettiin JärviPadelille. Padeltoiminta jatkettiin hallissa syyskuussa 2025. JärviPadel aloitti padeltoiminnan yhteistyössä Aaltopadelin kanssa. Hallin uudelleenavajaiset pidettiin 6. syyskuuta 2025.

## Lähteet

## Aiheesta muualla
* JärviPadelin verkkosivut
Yuqori Toʻpalangin kansallispuisto

**Yuqori Toʻpalangin kansallispuisto** () on vuonna 2022 perustettu luonnonsuojelualue Hisorvuorten etelärinteillä Surxondaryon alueen Sariosiyon piirissä Uzbekistanissa. Sen pinta-ala on 27&nbsp;851 hehtaaria.

Kansallispuisto on 930–3&nbsp;700 metriä korkeaa vuoristoa. Sen korkein kohta on Xo‘jaikuyikalonin huippu. Vuoria erottavat syvät rotkot ja vuolaana virtaavat joet. Alueen ilmasto on melko kostea ja viileä.

Puistossa kasvaa ruusuja, orapihlajia ja katajia sekä monia lääkekasveja. 2&nbsp;700–2&nbsp;800 metrin korkeudella on alppiniittyjä. Eläinlajeihin kuuluvat villisika, susi, ilves, piikkisika, karhu ja lumileopardi. Paikallinen nähtävyys on 2&nbsp;000 vuotta vanha idäntuija Kundaijuvozin kylän lähellä.

Kansallispuiston hallinto sijaitsee Shargʻunin kaupungissa.

## Lähteet
Göran Nilsson Gyllenstierna

**Göran Nilsson Gyllenstierna** (31. joulukuuta 1575 Kronobergin linna – 24. elokuuta 1618) oli ruotsalainen amiraali ja valtaneuvos. Hän oli Sigismundin ja Kaarle-herttuan valtataistelussa aluksi Sigismundin puolella, mutta siirtyi pian Kaarlen tukijaksi, mikä palkittiin valtaneuvoksen arvolla vuonna 1602. Gyllenstierna oli myös taivuttamassa Juhana nuorempaa luopumaan vaateistaan Ruotsin valtaistuimeen.
## Lähteet
4403 Kuniharu

**4403 Kuniharu (1987 EA)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty vuonna 1958 perustetun Aichin prefektuurissa sijaitsevan Kuniharun observatorion mukaan.

## Lähteet
Gunnar Nilsson (ammattiyhdistysjohtaja)

**Gunnar Erling Nilsson** (31. joulukuuta 1922 Mönsterås – 13. toukokuuta 1997 Tukholma) oli ruotsalainen sosiaalidemokraattinen poliitikko ja ammattiyhdistysjohtaja. Hän istui valtiopäivillä vuosina 1976–1985 ja toimi Landsorganisationenin puheenjohtajana 1973–1983.
## Lähteet
Sigrid Kahle

**Sigrid Ida Mathilda Kahle** (o.s. **Nyberg**; 18. syyskuuta 1928 Pariisi – 31. joulukuuta 2013 Uppsala) oli ruotsalainen kirjailija ja toimittaja. Hän työskenteli muun muassa *[[Svenska Dagbladet]]issa*. Kahle oli naimisissa saksalaisen diplomaatin John Kahlen kanssa ja asui monissa maissa. Hänen isänsä oli H. S. Nyberg.
## Lähteet

## Aiheesta muualla
Toukokuun 17. päivän ritarikunta

**Toukokuun 17. päivän ritarikunta** () on kuubalainen ritarikunta, joka perustettiin vuonna 1989. Sen nimi on viittaus päivämäärään, jolloin vuonna 1946 talonpoikia edustava vallankumousjohtaja Niceto Pérez salamurhattiin. Sitä jaetaan tunnustuksena henkilöille, jotka ovat ansioituneet erityisesti talouden ja maatalouden saralla sekä henkilöille, jotka ovat olleet vallankumouksen hengen mukaisia esikuvia muille ammatillisella urallaan. Saajan ei tarvitse olla Kuuban kansalainen. Kunnianosoitus voidaan myöntää myös postuumisti.

Kunnianosoitusta jakaa Kuuban valtioneuvosto, jolle aloitteen potentiaalisesta nimityksestä tekee maan pienviljelijöitä edustava etujärjestö.

Kunniamerkkiä jaetaan vain yhdessä luokassa ja sen nauha koostuu vihreistä ja ruskeista raidoista:

*  ritari

## Lähteet
Adolf Eugène von Rosen

**Adolf Eugène von Rosen** (31. joulukuuta 1797 Malmö – 17. syyskuuta 1886 Tukholma) oli ruotsalainen kreivi, upseeri ja liikemies. Häntä on kutsuttu ”ruotsalaisen rautatien isäksi”, sillä palattuaan 1840-luvulla matkalta Isosta-Britanniasta ja Ranskasta hän alkoi puhua ahkerasti rautateiden rakentamisen puolesta.

Rosenin poika oli taidemaalari Georg von Rosen.
## Lähteet

## Aiheesta muualla
Tamara Živković

**Tamara Živković** (montenegroksi Тамара Живковић; s. 2000) on montenegrolainen laulaja ja huilisti. Hän edustaa Montenegroa Eurovision laulukilpailussa 2026 Itävallassa kappaleella ”Nova zora”. 

## Ura
Živković aloitti musiikkiuran jo nuorena. 14-vuotiaana hän piti ensimmäisen konserttinsa, jossa hän yhdisteli laulua sekä huilun soittoa. Vuonna 2016 hän kilpaili serbialaisessa laulukilpailussa *Pinkove Zvezdice*. Vuonna 2022 Živković sijoittui yhdeksänneksi toisessa serbialaisessa laulukilpailussa *Zvezde Granda*.

Vuonna 2024 Živković osallistui Montenegron euroviisukarsintaan *Montesong 2024* kappaleella ”Poguban let”. Finaalissa hän sijoittui yhdeksänneksi saaden kuusi pistettä.

Vuonna 2025 hän osallistui uudestaan karsintaan kappaleella ”Nova zora”. Hän voitti kilpailun saaden raadeilta 12 pistettä ja yleisöltä 10 pistettä. Živković edustaa Montenegroa vuoden 2026 Eurovision laulukilpailussa Wienissä, Itävallassa.

## Yksityiselämä
Živković syntyi ja kasvoi Kotorissa, Montenegrossa, jossa hän kävi myös musiikkikoulua. Hän on nimennyt insipiraation lähteikseen Charli XCX:n, Lady Gagan, Rosalían ja Tate McRaen.

## Diskografia
### Singlet

## Lähteet
Ella Cervetto

**Ella Cervetto** (s. 16. syyskuuta 2000 Melbourne) on australialainen somevaikuttaja ja malli. Hänen suosionsa kasvoi räjähdysmäisesti koronaviruspandemian seurauksena vuonna 2022. Hänellä on Instagramissa 1,9 miljoonaa ja Tiktokissa 1,2 miljoonaa seuraajaa.

## Lähteet
Charleen Weiss

**Charleen Weiss** on saksalainen malli ja näyttelijä. Weissin mallinura alkoi 2010-luvulla hänen ollessaan vasta 15-vuotias.

## Lähteet
Kelly Piquet

**Kelly Tamsma Piquet Souto Maior** (s. 7. joulukuuta 1984) on brasilialainen malli, kolumnisti, bloggaaja ja suhdetoiminnan ammattilainen. Hän on brasilialaisen kilpa-ajajan ja kolminkertaisen Formula 1 -maailmanmestarin Nelson Piquet'n ja hollantilaisen mallin Sylvia Tamsman tytär.

## Yksityiselämä
Tammikuussa 2017 Piquet alkoi seurustella venäläisen Formula 1 -kuljettajan Daniil Kvjatin kanssa. Piquetille ja Kvyatille syntyi tytär Penelope heinäkuussa 2019. Joulukuussa 2019 ilmoitettiin, että Piquet ja Kvjat olivat eronneet.

Piquet on ollut suhteessa Formula 1 -kuljettaja Max Verstappenin kanssa vuodesta 2020. Vuonna 2025 heidän tyttärensä Lily syntyi.

## Lähteet
Mariano Alperin

**Mariano Alperin-Bruvera** (s. 10. lokakuuta 1965) on argentiinalainen McLarenin Formula 1 -tallin aerodynamiikkajohtaja. Hän on työskennellyt McLarenin aerodynamiikkajohtajana vuodesta 2023 lähtien. Aiemmin hän työskenteli Hondan aerodynamiikkajohtajana vuosina 2006–2007 ja sitten Sauberilla vuosina 2008–2019.

## Lähteet